b'\n_START_ARTICLE_\nMichel Ney\n_START_PARAGRAPH_\nMichel Ney (19. tammikuuta 1769 \xe2\x80\x93 7. joulukuuta 1815) oli ranskalainen marsalkka, joka osallistui Ranskan suureen vallankumoukseen sek\xc3\xa4 Napoleonin sotiin.\n_START_SECTION_\nSotilasura\n_START_PARAGRAPH_\nNey oli alun perin ratsumies, ja h\xc3\xa4n komensikin usein ratsuv\xc3\xa4ke\xc3\xa4, mutta siirtyess\xc3\xa4\xc3\xa4n korkeampiin arvoihin h\xc3\xa4n komensi my\xc3\xb6s jalkav\xc3\xa4ke\xc3\xa4. H\xc3\xa4net nimitettiin Ranskan marsalkaksi vuonna 1804 Lannesin, Mass\xc3\xa9nan, Davoutin ja Soultin kanssa.\n_START_SECTION_\nNey Keisarikunnan palveluksessa\n_START_PARAGRAPH_\nNapoleon itse nimitti Neyt\xc3\xa4 "Urhoollisista urhoollisimmaksi" t\xc3\xa4m\xc3\xa4n rohkeudesta j\xc3\xa4lkijoukkojen komentajana armeijan per\xc3\xa4\xc3\xa4ntyess\xc3\xa4 poltetusta Moskovasta. Palkkiona muista suurista saavutuksista l\xc3\xa4hes kaikissa Napoleonin suurissa taisteluissa, mm. Austerlizin ja Friedlandin taisteluissa, Napoleon teki Neyst\xc3\xa4 Moskovan ruhtinaan.'